Document ID: 32005D0433

DEĊIŻJONI TAL-KUMMISSJONI
tad-9 ta’ Ġunju 2005
li temenda d-Deċiżjoni 92/452/KEE dwar it-timijiet li jiġbru l-embrijuni fl-Istati Uniti ta’ l-Amerika
(innotifikata taħt id-dokument numru C(2005) 1687)
(Test b'relevanza għaż-ŻEE)
(2005/433/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 89/556/KEE tal-25 ta’ Settembru 1989 dwar il-kundizzjonijiiet tas-saħħa ta’ l-annimali li jikkontrollaw il-kummerċ intra-komunitarju u importazzjoni minn pajjiżi terzi ta’ embrijuni ta’ annimali domestiċi ta’ l-ispeċi bovini (1), u b’mod partikolari l-Artikolu 8(1) tagħha,
Billi:
(1)
Id-Deċiżjoni tal-Kummissjoni 92/452/KEE tat-30 ta’ Lulju 1992 li tistabbilixxi listi ta’ timijiet li jiġbru l-embrijuni u timijiet li jipproduċu l-embrijuni approvati f’pajjiżi terzi għall-esportazzjoni ta' l-embrijuni bovini lill-Kommunità (2) tipprevedi illi l-Istati Membri għandhom jimpurtaw l-embrijuni biss mill-pajjjiżi terzi fejn dawn ġew miġbura, ipproċessati u maħżuna mit-timijiet li jiġbru l-embrijuni elenkati f'dik id-Deċiżjoni.
(2)
L-Istati Uniti ta’ L-Amerika talbet li jsiru emendi fil-lista b’rigward għad-daħliet għal dak il-pajjiż.
(3)
L-Istati Uniti ta’ L-Amerika pprovdiet garanziji rigward il-konformità mar-regoli xierqa stabbiliti fid-Direttiva 89/556/KEE u t-tim li jiġbor l-embrijuni ikkonċernat ġie approvat uffiċjalment għall-esportazzjonijiet lejn il-Komunità mis-servizzi veterinarji ta' dak il-pajjiż.
(4)
Id-Deċiżjoni Nru. 92/452/KEE għandha għalhekk tiġi emendata skond dan.
(5)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 92/452/KE hu emendat skond l-Anness għal din id-Deċiżjoni.
Artikolu 2
Din id-Deċiżjoni għandha tapplika mis-17 ta’ Ġunju 2005.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussell, nhar id-9 ta’ Ġunju 2005.

Labels: 0
3
18
6